stanford-oval/wikipedia huggingface dataset:
Frappe Charts
Frappe-kaavion tekeminen

Kirjaston saa käyttöön omaan projektiinsa asentamalla sen npm:n kautta komennolla:
$ npm install frappe-charts
Tämän jälkeen on lisättävä tuontikäsky JavaScript-tiedostoon:
import { Chart } from "frappe-charts/dist/frappe-charts.min.esm"
Viimeaikaiset päivitykset tämän sijaan:
import { Chart } from "frappe-charts"
Tai sisällytä seuraavat es-moduulit (esim:vuejs):
import { Chart } from 'frappe-charts/dist/frappe-charts.esm.js'
// import css
import 'frappe-charts/dist/frappe-charts.min.css'
Vaihtoehtoisesti voi sisällyttää HTML-tiedostoon jommankumman seuraavista riveistä(päivitetty):
<script src="https://cdn.jsdelivr.net/npm/frappe-charts@1.6.1/dist/frappe-charts.min.umd.js"></script>
<script src="https://unpkg.com/frappe-charts@1.6.1/dist/frappe-charts.min.umd.js"></script>
Tämän jälkeen voi alkaa luoda Frappe-kuvaajia.
Ominaisuudet

Frappe-objekti koostuu tyypillisesti sille annetusta tietosarjaobjektista, kuvaajan tyypistä, kaavion korkeudesta ja kuvaajien värit listaavasta taulukosta. Tietosarjaobjektiin voidaan sisällyttää niin monta yksittäistä tietosarjaa kuin halutaan. Kuvaajat ovat lähtökohtaisesti annetun kuvaajatyypin mukaisia, mutta jokaiselle tietosarjalle voidaan myös erikseen määrittää jokin tietty oma kuvaajatyyppi. Voidaan siis esimerkiksi luoda kaavio, jossa on samanaikaisesti viiva- ja pylväskuvaajia. Kuvaajatyyppejä on useita ja ne sisältävät kaikki yleisimmin käytetyt kuvaajatyypit. Kaavion korkeus annetaan lukuna joka kuvaa korkeutta pikseleinä. Kuvaajien värit listaavaan taulukkoon voidaan listata väri vaikkapa jokaiselle kuvaajalle erikseen. Frappe-objektiin voidaan myös sisällyttää lisäasetuksia kuten barOptions-objekti, axisOptions-objekti ja lineOptions-objekti. barOptions määrittää kaaviopylväiden ja niiden välien suhteen, axisOptions:in avulla voidaan muuttaa X- ja Y-akselien tyyliä ja lineOptions:illa voidaan muuttaa kuvaajien tyyliä esimerkiksi muuttamalla kuvaajien pallukoiden kokoa.
Akseleille voidaan lisätä merkkejä tiettyjen arvojen kohdalle sisällyttämällä tietosarjaobjektiin xMarkers- ja yMarkers-asetuksia. Akseleille voidaan myös merkata kokonaisia alueita xRegions- ja yRegions-asetuksilla. Frappe-kaavioihin voidaan laittaa erilaisia lisämerkintöjä tooltipOptions-asetuksella.
Frappe sisältää kaikki yleiset kuvaajatyypit, kuten viiva- ja pylväskuvaajat. Lisäksi Frappessa on erikoisempia kuvaajatyyppejä kuten ”pie” eli piirakkakuvaaja, ”donut” eli donitsikuvaaja sekä ”percentage” eli proenttikuvaaja.
Frappe-kaavioita voi muokata niiden luonnin jälkeen esimerkiksi lisäämällä tai poistamalla yksittäisiä datapisteitä. Vaihtoehtoisesti voidaan myös uusia kaikki data antamalla kaaviolle uusi tietosarjaobjekti.
Kaaviosta voidaan tehdä nuolinäppäimillä navigoitava, jolloin dataa voidaan analysoida yksitellen.
Frappe-kaaviot ovat responsiivisia, joten ne mukautuvat automaattisesti erikokoisille sivuille.
Frappe-kaaviot voidaan viedä SVG-muotoon komennolla export().
Käyttöesimerkki > HTML

<div id="kaavio"></div>
Käyttöesimerkki > Esimerkki kaavio <script> elementin sisällä

const data = {
    labels: ["Maanantai", "Tiistai", "Keskiviikko", "Torstai", "Perjantai", "Lauantai", "Sunnuntai"],                          
    datasets: [
        {
            name: "Data", type: "line",
            values: [1,6,3,8,5,9,7]
        }
    ]
}

const kaavio = new frappe.Chart("#kaavio", {

                                            
    title: "Esimerkki kaavio",
    data: data,
    type: 'line',
    height: 450,
    colors: ['#7cd6fd']
})
Käyttöesimerkki > Tai es-moduuleille (korvaa new frappe.Chart() new Chart()):

- const kaavio = new frappe.Chart("#kaavio", {
+ const kaavio = new Chart("#kaavio", {  // or a DOM element,
                                    // new Chart() in case of ES6 module with above usage
    title: "My Awesome Chart",
    data: data,
    type: 'axis-mixed', // or 'bar', 'line', 'scatter', 'pie', 'percentage'
    height: 250,
    colors: ['#7cd6fd', '#743ee2']
})
Käyttöesimerkki > Kaavion kokoonpano > Container

Ensimmäinen kaavion rakentajan vaatima parametri on container elementti, joka voidaan antaa DOM objektina tai CSS selectorilla.
const kaavio = new Chart('#kaavio', asetukset);
// tai
const container = document.elementById('kaavio');
const kaavio = new Chart(container, asetukset);
Käyttöesimerkki > Kaavion kokoonpano > Asetukset objekti

Toinen kaavion rakentajan vaatima parametri on asetukset objekti, jonka vähimmäismäärityksenä on data muuttuja, mikä sisältää labels datasets listat
const asetukset = {
    data: {
        labels: ["Maanantai", "Tiistai", "Keskiviikko", "Torstai", "Perjantai", "Lauantai", "Sunnuntai"],

        datasets: [
            {
                name: "Data", values: [1,6,3,8,5,9,7]
            }
        ]
    }
}

const kaavio = new Chart(container, asetukset);
Käyttöesimerkki > Kaavion kokoonpano > title

Type: String
Default: " "
Lisää otsikon kaavioon.
Käyttöesimerkki > Kaavion kokoonpano > type

Type: String
Values: line, bar, axis-mixed, pie, percentage, heatmap
Default: line
Määrittää miten kaavio piirtyy.
Käyttöesimerkki > Kaavion kokoonpano > colors

Type: Array
Default: ['#00bdff', '#1b3bff', '#8F00FF', '#ff0011', '#ff7300', '#ffd600', '#00c30e', '#65ff00', '#d200ff', '#FF00FF', '#7d7d7d', '#5d5d5d']
Määrittää kaavion värit
Käyttöesimerkki > Kaavion kokoonpano > height

Type: Number
Default: 240
Määrittää kaavion korkeuden pikseleissä.
Frappe kaavioiden dokumentaatio
Frappe kaikki saatavilla olevat asetukset
Heatmap-kaaviotyyppi

Heatmap-tyyppinen kaavio tarkoittaa Frappessa datan visualisointia kuukausittaisina kalentereina, kuvaamalla päiväkohtaisten arvojen tasoerot väreinä. Tasoja on aina viisi.
Tämä kaaviotyyppi vaatii erilaisen data-olion kuin muut kaaviotyypit. Labels- tai datasets-taulukkoa ei anneta, vaan pelkät aikaleima-arvoparit dataPoints-oliossa.
Heatmap-kaaviotyyppi > Aikaleima:

Unix-aikaleima, eli montako sekuntia on kulunut ajanhetkestä 1.1.1970 kello 0.00.00 UTC.
Heatmap-kaaviotyyppi > Arvo:

Mitatun suureen arvo tietyllä ajanhetkellä.
const heatmap = new Chart("#kaavio", {
    type: 'heatmap',
    title: “Kuukausijakauma",
    data: {
        dataPoints: {   // olio, jossa on aikaleima-arvopareja
            '1688443269' : 8,
            '1688529669' : 20,
            '1688616069' : 10,
            '1688702469' : 35
        },
        start: startDate,
        end: endDate    // Date-objektit kaavion alku- ja loppuajankohdille
    },
    countLabel: 'Taso',
    discreteDomains: 0, // Erotellaanko kuukaudet toisistaan vai ei, oletus: 1=erotellaan
    colors: ['#ebedf0', '#c0ddf9', '#73b3f3', '#3886e1', '#17459e']    
    // Viiden tummenevan värin setti, vaalein väri nollalle,
    // oletusvärit: ['#ebedf0', '#c6e48b', '#7bc96f', '#239a3b', '#196127']
});
Donut-kaaviotyyppi

Frappe-munkkikaavio on eräänlainen kaavio, jota käytetään tietojen esittämiseen ympyrämäisessä muodossa, joka on samanlainen kuin ympyräkaavio, mutta jossa on reikä keskellä. Jokainen donitsiviipale edustaa tietoluokkaa, ja kunkin viipaleen koko on verrannollinen kyseisen luokan arvoon. Tämä kaaviotyyppi on hyödyllinen kokonaisuuden koostumuksen näyttämiseen ja eri segmenttien vertailuun.
Donut-kaaviotyyppi > Käyttö:

const donutChart = new Chart("#kaavio", {

    type: 'donut',

    title: "Kategorioiden jakauma",

    data: {

        labels: ["Kategoria 1", "Kategoria 2", "Kategoria 3", "Kategoria 4"], 

        datasets: [

            {

                name: "Arvot", 

                values: [10, 20, 30, 40] 

            }

        ]

    },

    countLabel: 'Osuus',

    colors: ['#ebedf0', '#c0ddf9', '#73b3f3', '#3886e1'] 

});
Aiheesta muualla

Frappen sivusto
Brandon Beemer

| Brandon Beemer |
| --- | --- |
 Brandon Beemer vuonna 2008.
Henkilötiedot
Koko nimi:  Brandon Richard Beemer
Syntynyt: 27. helmikuuta 1980 (ikä 44) Eugene, Oregon, Yhdysvallat
Ammatti:  näyttelijä, malli
Näyttelijä
Aktiivisena:  2001–
Aiheesta muualla
Viralliset kotisivut
IMDb 
Brandon Richard Beemer (s. 27. helmikuuta 1980) on yhdysvaltalainen näyttelijä ja malli.
Lapsuus

Beemer syntyi Eugenessa, Oregonissa. Hänen sukujuurensa ovat Saksasta ja Irlannista. Hänen ensimmäinen työpaikkansa oli kuljettajana paikallisella Coca-Cola-pullottamolla. High schoolin päätyttyä Beemer muutti New Yorkiin ja oli lyhyen aikaan mallina. Siellä hän alkoi näytellä, ja pian hän päätti siirtyä Los Angelesiin jatkamaan näyttelemistä.
Ura

Beemer näytteli Shawn-Douglas Bradyä yhdysvaltalaisessa saippuasarjassa Päivien viemää. Hänen debyyttinsä sarjassa tapahtui 29. syyskuuta 2006. Hän korvasi näyttelijä Jason Cookin, joka oli näytellyt Shawnin roolia lokakuusta 1999. 21. tammikuuta 2008 raportoitiin, että Beemer ja hänen kollegansa Martha Madison oli erotettu sarjasta. Heidän viimeinen vetonsa sarjassa oli 24. maaliskuuta 2008. Toukokuussa 2008 kerrottiin, että Beemer liittyisi osaksi Kauniit ja rohkeat -saippuasarjaa. Beemer teki debyyttinsä Kauniissa ja rohkeissa 2. heinäkuuta 2008.
Yksityiselämä

Brandon Beemer seurustelee näyttelijä Nadia Bjorlinin kanssa.
Elokuvat

The Brotherhood (2001) – Frat Slob #2
Suits on the Loose (2005) – Justin
Material Girls (2006) – Mac Rionn
Televisio

General Hospital – Seth
Undressed (2001) – Lucas
C.S.I. (2003) – Ross Jenson
Päivien viemää (2006–2008) – Shawn-Douglas Brady
Kauniit ja rohkeat (2008–2012) – Owen Knight
Aiheesta muualla

Kuvia tai muita tiedostoja aiheesta Brandon Beemer Wikimedia Commonsissa
Virallinen kotisivu
Virallinen fanisivusto (Arkistoitu – Internet Archive)
Black Tide

Black Tide Reading Festivaleilla
Black Tide on yhdysvaltalainen heavy metal -yhtye, joka perustettiin vuonna 2004 Miamissa, Floridassa. Yhtye on tällä hetkellämilloin? levytyssopimuksessa Interscope Recordsin kanssa. Bändin nykyiset jäsenet ovat laulaja/kitaristi Cabriel Cargia, soolokitaristi, sekä taustalaulaja Austin Diaz Basso, (tausta)laulaja Zachary Sandler ja rumpali Steven Spence. Nykyinen kokoonpano on kiertänyt monia bändejäselvennä, kuten Avenged Sevenfoldin, All That Remainsin, Bullet for My Valentinen, Disturbedin, Slipknotin, Triviumin, Escape The Faten, Bring Me the Horizonin, Mindless Self Indulgencen ja paljon muita.
Diskografia > Studioalbumit

Light From Above (2008)
Post Mortem (2011)
Chasing Shadows (2015)
Bund Deutscher Mädel

| Saksan tyttöliitto> Bund Deutscher Mädel |
| --- | --- |

Perustettu:  20. huhtikuuta 1930
Lakkautettu:  10. lokakuuta 1945
Tyyppi:  tyttöjärjestö
Kotipaikka:   Saksa
Viralliset kielet:  saksa
Kattojärjestö:  Saksan kansallissosialistinen työväenpuolue
Infobox OKVirheellinen NIMI-arvo: 
BDM-tyttöjä vuonna 1933.
Nuori BDM:n jäsen vuonna 1933.
Bund Deutscher Mädel (BDM, suom. Saksan tyttöliitto) oli tyttöjärjestö natsi-Saksassa. Se perustettiin vuonna 1930 jo ennen kansallissosialistisen puolueen vallan kasvua ja se oli osa Hitler-Jugend-järjestöä.
Adolf Hitlerin noustessa valtaan 1933 se nousi merkittävämpään asemaan natsien kontrollointipolitiikan eli yhdenmukaistamisen (Gleichschaltung) kautta, kun muut tyttöjen järjestöt hajotettiin. Yhdenmukaistamisen nimissä perustettiin BDM:n lisäksi lukuisia muita uusia järjestöjä, joiden jäsenyys oli pakollista. Näin varmistettiin se, että jokainen Saksan kansalainen kuului johonkin natsien kontrolloimaan liikkeeseen, ja taattiin valtaa pitävän puolueen propagandan tehokas leviäminen.
Saksan nuorisojärjestöjen ydin oli Hitler-Jugend, joka jakaantui neljään osastoon: varsinainen Hitler-Jugend 14–18-vuotiaille pojille, Pimpfe ja Jungvolk 10–14-vuotiaille pojille, BDM 14–18-vuotiaille tytöille ja Jungmädel 10–14-vuotiaille tytöille.
Ideologia

Bund Deutscher Mädel oli tiukassa valtiollisessa ohjauksessa ja sen tavoitteet olivat ensisijaisesti propagandistiset, tarkoitus oli levittää kansallissosialistista maailmankatsomusta. Hallinto piti nuorisoa erityisen tärkeänä, koska nuoret nähtiin liikkeen dynaamisena voimana, joka mahdollisti siirtymisen pois vanhasta ”rappeutuneesta” poliittisesta systeemistä ja ”keskiluokkaisista” arvoista. Toiseksi nuoret olivat muokattavissa omaksumaan natsien maailmankatsomus, ja kolmanneksi vanhan lakattua heistä tulisi ”kansallisen yhteisön” ruumiillistuma. Koska kaikki muut vastaavat järjestöt olivat kansallissosialistisessa Saksassa kiellettyjä ja jäsenyys toisaalta BDM:ssä tytöille pakollista olivat olosuhteet propagandan levittämiseen otolliset.
BDM:ssä yksilöllisyys pyrittiin häivyttämään, opetettua ei saanut kyseenalaistaa ja natsien arvoihin ja normeihin tuli uskoa. Tyttöjä opetettiin täyttämään velvollisuutensa isänmaata ja kansakuntaa kohtaan. Ensisijaisena velvollisuutena naisilla oli aviollinen äiteys. Mutta sen lisäksi heidän tuli olla terveitä, puhtaita, fyysisesti kunnossa ja tuntea kansanperinnettä. Vaikka järjestö ei tarjoillutkaan kovin modernia naiskuvaa, se toisaalta halveksi feminiinistä naiseutta ja piti ihanteena sen sijaan vahvaa ahkeraa äitiyttä. Miesihanne sen sijaan oli hyvin maskuliininen.
Toiminta

BDM:n toiminnan kaksi tärkeintä muotoa olivat viikoittaiset tapaamiset (Heimabend) ja jokakesäinen leiri. Sekä tapaamisissa että leireillä harrastettiin liikuntaa, laulettiin lauluja, käsiteltiin Saksan historiaa ja politiikkaa sekä opeteltiin käytännöllisiä taitoja. Toiminta oli hyvin ylhäältä johdettua niin, että leirin vetäjät saivat listat niistä lauluista ja aiheista, joita tuli laulaa ja käsitellä. Toiminnassa korostettiin kuria ja täsmällisyyttä.
Vuonna 1936 perustettiin ensimmäinen BDM:n talouskoulu, jonka opetukseen sisältyi käytännön talous- ja lastenhoitotaitojen opettelua, teoreettista opetusta, joka käsitteli sairauden hoitoa ja terveyttä, opintoja kansanyhteisöstä, jossa käsiteltiin rotua, kansallisuutta ja kansantaloutta. Lisäksi urheilu kuului opetukseen. Vuonna 1939 käyttöön otettiin myös vuoden pakollinen työjakso.
Toisen maailmansodan aikana BDM:n jäseniä mobilisoitiin valtion palvelukseen. Sodan ensimmäisen vuoden aikana mobilisoituja oli yhdeksän miljoonaa. Nuoret työskentelivät maataloudessa, propagandan ja ruokakorttien jakajina sekä rintamalla haavoittuneiden ja lasten hoitajina. Heitä myös lähetettiin Saksan valtaamille itäisille alueille siivoamaan ja valmistelemaan SS:n entisistä asukkaistaan tyhjentämiä koteja saksalaisten siirtolaisten käyttöön.
Aiheesta muualla

Wikimedia Commonsissa on kuvia tai muita tiedostoja aiheesta .
Bund deutscher Mädel (englanniksi)
Brandon Kozun

| Brandon Kozun |
| --- | --- |

Henkilötiedot
Syntynyt: 8. maaliskuuta 1990 (ikä 34) Los Angeles, Kalifornia
Kansalaisuus:   Kanada  Yhdysvallat
Jääkiekkoilija
Lempinimi:  Kozie, Kozy, Brandony
Pelipaikka:  oikea laitahyökkääjä
Maila:  oikea
Pituus:  173 cm
Paino:  77 kg
Pelaajaura
Pääsarjaura:  2014–
Aik. seurat:  Manchester Monarchs (AHL) Toronto Maple Leafs (NHL) Toronto Marlies (AHL) Jokerit (KHL) Metallurg Magnitogorsk (KHL) HC Ambrì-Piotta (NL) Lokomotiv Jaroslavl (KHL) Dinamo Minsk (KHL) ERC Ingolstadt (DEL)
NHL-varaus:  179. varaus, 2009 Los Angeles Kings
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Pyeongchang 2018 | jääkiekko |  |
Brandon Scott Kozun (s. 8. maaliskuuta 1990 Los Angeles, Kalifornia, Yhdysvallat) on kanadalainen jääkiekkoilija.
Ura > Junioriura

Kozun aloitti jääkiekkoilun kolmevuotiaana vuonna 1993. Hänen varsinainen junioriuransa alkoi AJHL-sarjaa edustaneen Calgary Royalsin riveissä kaudella 2006–07. Tuolla kaudella hän pelasi 11 ottelua myös WHL-joukkue Calgary Hitmenissä onnistuen kertaalleen maalinteossa.
Kozun siirtyi täysipainoisesti WHL:n puolelle jo seuraavalla kaudella, sillä hän edusti Hitmeniä 67 ottelussa. Näissä peleissä hän teki 19 maalia ja saalisti yhteensä 53 pistettä. Kozunin pistemäärä kaksinkertaistui kaudella 2008–09, sillä hän nosti piste-ennätyksensä 108 pisteeseen ja sijoittui sarjan pistepörssissä toiseksi 115 pistettä metsästäneen Vancouver Giantsin Casey Pierro-Zabotelin jälkeen. Kauden jälkeen Kozun nimettiin WHL:n ensimmäiseen tähdistöön ja hän keräsi osakseen kykyjenetsijöiden kiinnostusta.
Hitmenin päävalmentaja Mike Williamson kehui Kozunin kilpailullista luonnetta ja valmiutta pelata missä tahansa joukkueen hänelle määräämässä roolissa. Pienen kokonsa vuoksi Kozunia kuitenkin aliarvioitiin monien WHL-joukkueiden ja NHL:n kykyjenetsijöiden toimesta. Mahdollisia NHL-varauksia ruotiva NHL Central Scouting arvioi Kozunin jäävän varauksetta vuonna 2008, kuten myös kävi, sillä Kozun ei saanut varausta NHL:ään ensimmäisenä varausmahdollisena vuotenaan. Lopulta Hitmenissä pelatun vahvan kauden 2008–09 jälkeen Los Angeles Kings varasi Kozunin kesällä 2009 varaustilaisuuden kuudennella kierroksella ja numerolla 179.
Viimeisellä WHL-kaudellaan 2009–10 Kozun voitti sarjan pistepörssin, ja sai siitä palkinnokseen Bob Clarke Trophyn. Kanadan kaikkien juniorisarjojen paras pistemies Kozun valittiin tähdistökentälliseen, ja hän teki runkosarjan viidessä viimeisessä ottelussa yhteensä 13 pistettä, päättäen kauden 107 pisteellä. Hyvä vire jatkui myös pudotuspeleissä, joissa Hitmen otti sarjan mestaruuden. Kevään 23 ottelussa Kozun teki 8+22=30 pistettä.
Ura > Ammattilaisura 2010–

Saatuaan varauksen NHL-organisaatio Los Angeles Kingsiin, Kozun aloitti kauden 2010–11 AHL-farmiseura Manchester Monarchsin riveissä. Monarchs-kotidebyytissään Providence Bruinsia vastaan Kozun onnistui maalinteossa kahdesti, tehden uransa ensimmäisen AHL-maalin ylivoimalla ajassa 19:26. Hän pelasi kauden aikana 72 runkosarjaottelua, teki 23 maalia ja yhteensä 48 pistettä. Pudotuspeleissä Kozun ansaitsi tililleen neljä maalia ja yhden syöttöpisteen, mutta seura ei yltänyt Calder Cup –mestaruuteen.
Kaudet 2011–12 ja 2012–13 sujuivat jokseenkin samoissa elkeissä kuin Kozunin debyyttikausi. Kozun pelasi kaudella 2011–12 74 runkosarjaottelua, tehden 20 maalia ja 46 pistettä, ja joukkue ylsi pudotuspeleihin. Sinä keväänä mestaruuden vienyt Norfolk Admirals kukisti newhampshireläisseuran kuitenkin jo pudotuspelien ensimmäisellä kierroksella otteluvoitoin 3–1. Kozun pelasi kolme pudotuspeliottelua, tehden ja syöttäen yhden maalin.
Seuraavalla kaudella Kozun teki runkosarjassa piste-ennätyksensä, 74 pelissä 26 maalia ja yhteensä 56 pistettä. Joukkueen kausi päättyi kuitenkin jälleen pudotuspeleihin ja divisioonan puolivälieriin, jonka peleissä Springfield Falcons oli vahvempi voitoin 3–1. Kozun pelasi neljä pudotuspeliä, mutta ei onnistunut kahdesta pisteestä huolimatta maalinteossa.
Kaudella 2013–14 Kozun kaupattiin 22. tammikuuta 2014 neljän Kingsin organisaatiossa vietetyn kauden jälkeen Toronto Maple Leafsiin vastineeksi hyökkääjä Andrew Crescenzista. Ensimmäinen kausi uudessa seurassa kului Kozunilta AHL:ssä, missä hän teki 32 runkosarjaottelussa 7 maalia ja saavutti yhteensä 17 pistettä. Pudotuspelipaikka varmistui tänäkin keväänä, ja Toronto Marlies ylsi toiselle pudotuspelikierrokselle, häviten konferenssin semifinaaleissa mestaruuden voittaneelle Grand Rapids Griffinsille otteluvoitoin 4–2.
Seuraavalla kaudella Kozun murtautui Toronton NHL-miehistöön. Hän saavutti ensimmäisen pisteensä sarjassa syötettyään Nazem Kadrin maalin kauden ensimmäisessä pelissä Montreal Canadiensia vastaan 8. lokakuuta 2014. Hän pelasi 20 ottelussa, ansaiten pistetililleen kaksi maalia ja kaksi syöttöä. Ensimmäisen NHL-maalinsa Kozun teki Carolina Hurricanesia vastaan 20. helmikuuta 2015 kahdeksannessa pelaamassaan ottelussaan.
Ura > Siirtyminen Eurooppaan 2015–

Kesäkuussa 2015 Kozun solmi yhden vuoden mittaisen pelaajasopimuksen Helsingin Jokereiden kanssa seuran haviteltua miestä jo aikaisemman kauden miehistöön. Joukkueen general manager Jari Kurri kuvaili tuolloin Kozunia nopeaksi laitahyökkääjäksi ja hanakaksi maalintekijäksi, jolla on kovaa asennetta, sisua ja tavoitteita tuleville vuosille pelaajaurallaan. Kurri pani merkille myös Kozunin hyvän luistelun ja kyvyn rakentaa peliä. Kiitosta sai myös miehen terävä laukaus. Kozun itse on kertonut haaveilevansa edelleen NHL-paikasta, mutta näki Jokerit seurana, jossa pelaamista voi viedä uudelle tasolle.
KHL-kauden ensimmäisellä neljänneksellä Kozun onnistui tekemään kahdeksan maalia ja ansaitsi yhteensä 20 pistettä 16 ottelussa muodostettuaan niin ikään uutena pelaajana seuraan tullen Peter Reginin kanssa aisaparin Jokerien hyökkäyksessä. Kozunin arvioitiin saapuneen Jokereihin paikkaamaan ensisijaisesti Steve Mosesin jättämää tyhjiötä joukkueen hyökkäyksessä ja maalinteossa. Hän muodosti joukkueen sisällä hyvän kemian varsinkin Pekka Jormakan ja Henrik Karlssonin kanssa. Ryhmä nimettiin Team Namuksi. Kozun pelaa oikeassa laidassa ja käyttää Jokereissa pelinumeroa 51. Runkosarjassa Kozun oli Jokereiden tehokkain hyökkääjä iskien 15 maalia ja 34 maaliin johtanutta syöttöä. Kuudessa pudotuspeliottelussa Kozun iski tehot 3+3.
Jokerit vaihtoi Kozunin pelaajaoikeudet SKA Pietarin omistamiin Sakari Salmisen oikeuksiin. SKA vaihtoi Kozunin oikeudet ja Alexander Kadeykinin oikeudet Lokomotiv Jaroslavlin Sergei Plotnikovin oikeuksiin.
Kaudeksi 2016–17 Kozun siirtyi KHL-joukkue Lokomotiv Jaroslavliin kaksivuotisella sopimuksella.
Maajoukkueura

Ennen kauden 2009–10 puoltaväliä sekä Kanadan että Yhdysvaltain nuorten maajoukkueiden johdot osoittivat kiinnostusta WHL:n pistepörssiä johtanutta Kozunia kohtaan. Kozun kieltäytyi edustuspaikasta Yhdysvaltain joukkueesta ja päätti sen sijaan pyrkiä Kanadan maajoukkueeseen. Hän sai joukkueesta edustuspaikan, mutta joukkue jäi lopulta turnauksessa hopealle hävittyään finaalissa jatkoajalla Yhdysvalloille numeroin 6–5. Kozun kuului olympiapronssia saavuttaneeseen Kanadan joukkueeseen Pyeongchangissa 2018.
Yksityiselämä

Kozun syntyi 8. maaliskuuta 1990 amerikkalaiselle Michaelille ja kanadalaiselle Donnalle. Hänellä on kaksi vanhempaa veljeä, Jonathan ja Christopher, jotka niin ikään pelaavat jääkiekkoa. Veljiensä jalanjälkiä seuraten Kozun aloitti jääkiekkoilun vuonna 1993 kolmen vuoden iässä. Samaan aikaan jääkiekkobuumi Los Angelesissa nosti päätään, sillä Wayne Gretzky pelasi tuolloin Los Angeles Kingsin NHL-organisaatiossa ja seura ylsi ensimmäistä kertaa Stanley Cup –finaaleihin saakka. Kozunin ensimminen valmentaja olikin Mike Barnett, joka oli Kings-tähti Wayne Gretzkyn pelaaja-agentti. Los Angelesissa asuessaan Kozun ystävystyi myös Gretzkyn pojan, Tyn, kanssa ja auttoi tätä kehittämään luisteluaan, joka taas oli Kozunin vahvinta alaa jo harrastuksen alkuvaiheissa.
Kozun muutti perheensä kanssa Calgaryyn, Albertaan ollessaan kymmenvuotias, jotta perhe voisi elää lähempänä tämän isoäitiä. Kansainvälisillä jäillä Kozun on kertonut edustavansa mieluummin Kanadaa, vaikka hän onkin myös amerikkalaisuudestaan ylpeä.
Brian Nelson

Brian Nelson käsikirjoittajien lakon aikaan vuonna 2007.
Brian Nelson on yhdysvaltalainen käsikirjoittaja. Hän on valmistunut Yalen yliopistosta ja UCLAsta. Hän on käsikirjoittanut esimerkiksi vuoden 2005 elokuvan Hard Candy ja useita jaksoja eri televisiosarjoihin.
Aiheesta muualla

Brian Nelson Internet Movie Databasessa. (englanniksi)